קווין בייקון

**קווין נורווד בייקון** (באנגלית: **Kevin Norwood Bacon**; נולד ב-8 ביולי 1958) הוא שחקן קולנוע ומוזיקאי אמריקאי.

בייקון ערך את הופעת הבכורה שלו בסרט של ג'ון לנדיס, "בית החיות" (1978) והופיע בסרטו של בארי לוינסון, "דיינר" (1982) לפני פריצתו בסרט הדרמה המוזיקלית "פוטלוס" (1984). מאז, הוא כיכב בסרטים שזכו לשבחי המבקרים כמו "ג'י. אף. קיי - תיק פתוח" (1991), "בחורים טובים" (1992), "אפולו 13" (1995), "מיסטיק ריבר" (2003) ו"פרוסט/ניקסון" (2008). בין תפקידיו הנוספים ניתן למנות את "יום שישי ה-13" (1980), "פחד עד מוות" (1990), "נהר הפרא" (1994), "רצח מדרגה ראשונה" (1995), "סליפרס" (1996), "וודסמן" (2004), "טיפש, מטורף, מאוהב" (2011), "אקס-מן: ההתחלה" (2011) ו"הגיבורים של בוסטון" (2016). בייקון ביים גם את הסרטים "Losing Chase" (1996) ו-"מאהב קטן" (2005).

בטלוויזיה, בייקון זכה בפרס גלובוס הזהב ובפרס גילדת שחקני המסך על תפקידו כמייקל סטרובל בסרט המקורי של HBO, "יד המקרה" (2009). הוא כיכב בסדרת הדרמה של פוקס, "The Following" בין השנים 2013 ל-2015. בייקון גילם את התפקיד הראשי בסדרה "אני אוהבת את דיק" של אמזון פריים בין השנים 2016 ל-2017. בין השנים 2019 ל-2022, הוא כיכב בסדרת הפשע "העיר על הגבעה" של שואוטיים.

בשנת 2003, בייקון קיבל כוכב בשדרת הכוכבים של הוליווד. הוא שגריר עבור חברת התקשורת הבריטית "בריטיש טלקום" והופיע בפרסומות עבור החברה. בייקון נשוי לשחקנית קירה סדג'וויק.

## ביוגרפיה
בייקון נולד וגדל בפילדלפיה שבפנסילבניה. אביו היה מתכנן הערים הנודע אדמונד בייקון (1910–2005) שנודע גם בזכות ספרו "עיצוב של ערים", ואמו, רות הילדה הולמס (1916–1991), הייתה מורה ופעילה פוליטית ליברלית. הוא הצעיר מבין ששת אחיו, וביניהם הזמר והמוזיקאי מייקל בייקון.

את לימודיו התיכוניים עשה ב-"Julia R. Masterman School". בגיל 16 זכה במלגה מלאה כדי ללמוד בבית הספר לאמנויות של מושל פנסילבניה באוניברסיטת באקנל, תוכנית אמנותית בת חמישה שבועות במימון המדינה, בה למד תיאטרון תחת ד"ר גלורי ואן סקוט. החוויה גיבשה את תשוקתו של בייקון לאמנות. בגיל 17 עזב את בית הוריו כדי לפתח קריירת משחק בתיאטרון, בניו יורק.

## קריירה
הוא החל את קריירת המשחק המקצועי שלו באוף-ברודוויי, ופריצתו בברודוויי אירעה ב-1983, כששיחק לצידם של שון פן וואל קילמר במחזה "Slab Boys".

את בכורת הקולנוע שלו עשה בייקון בסרט "בית החיות" בשנת 1978. שנתיים לאחר מכן, הופיע בסרט האימה הקלאסי "יום שישי ה-13", ומאז זכה לפרסום רב. בשנה זו שיחק במספר פרקים באופרת הסבון "אור מנחה" בתפקיד טי ג'יי וורנר.
175px|ממוזער|כוכבו של קווין בייקון בשדרת הכוכבים של הוליווד
בייקון ידוע בשל תפקידיו בסרטים: "פוטלוס" (1984), "קו הדממה" (1990), "פחד עד מוות" (1990), "נהר הפרא" (1994) שעל תפקידו זה היה מועמד לפרס גלובוס הזהב לשחקן המשנה הטוב ביותר, "אפולו 13" (1995), "סליפרס" (1995), "משולש פראי" (1998), "מיסטיק ריבר" (2003), "X-מן: ההתחלה" (2011).

בשנת 1996 ביים את דרמת הטלוויזיה "Losing Chase" לרשת Showtime. הסרט היה מועמד ל-3 פרסי גלובוס הזהב ביניהם לפרס השחקן (בו ברידג'ס), פרס השחקנית (הלן מירן, זכתה) ולסרט הטלוויזיה הטוב ביותר. ב-2005 ביים את סרטו הקולנועי הראשון "מאהב קטן", בו גם כיכב באחד התפקידים הראשיים לצד אשתו קירה סדג'וויק, כמו כן גם סנדרה בולוק ומאט דילון. לאחר מכן, ביים 4 פרקים מתוך סדרת הטלוויזיה "המפענחת".

בשנת 2009 שיחק בסרט הטלוויזיה של HBO "יד המקרה" בתפקיד הלוטננט קולונל מייקל שטרובל. שנה לאחר מכן זכה על משחקו בסרט בפרס גלובוס הזהב ובפרס גילדת שחקני המסך, וקיבל מועמדות לפרס אמי ולפרס סטלייט.

בשנת 2013 החל לגלם את דמותו של ריאן הארדי בסדרת הדרמה "המעקב" בתור סוכן FBI שפרש מתפקידו וכעת חוזר לאחר שפושע שהכניס לכלא פעם נמצא משוחרר בחוץ. את תפקיד זה גילם למשך 3 עונות עד 2015, וזכה בפרס סאטורן לשנת 2013 וקיבל שוב מועמדות לשנת 2014.

בשנת 2017 כיכב בסדרת הטלוויזיה הקומית "אני אוהב את דיק" של רשת אמזון, ועל תפקידו קיבל מועמדות לפרס גלובוס הזהב לשחקן הטוב ביותר בסדרה קומית או סדרה מוזיקלית לשנת 2018. בשנת 2022 השתתף בסרט הסלאשר הלהט"בי "מחנה מסוכן", בו גילם את אוון ויסלר.

בשנת 2025 כיכב בתפקיד הראשי של האב האלורן בסדרת האקשן "צייד הראשים" (אנ') שעלתה לצפייה באמזון פריים וידאו. 

## חיים אישיים
בייקון נשוי לשחקנית ויורשת הנפט היהודייה קירה סדג'וויק מאז 4 בספטמבר 1988, ולהם שני ילדים, טרוויס סדג'וויק וסוסי בייקון, שאף הופיעה לצד הוריה בסרט "מאהב קטן". ב-1995 הקים יחד עם אחיו מייקל את להקת "האחים בייקון". הלהקה הוציאה ארבעה אלבומים.

## פילמוגרפיה
### קולנוע

### טלוויזיה

## ראו גם
* שש דרגות של קווין בייקון
* מספר ארדש-בייקון

## קישורים חיצוניים

* 

* האוראקל של בייקון באוניברסיטת וירג'יניה
* 
* 
* 
* 
* 
* 
* 

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:בוגרי Circle in the Square Theatre School
קטגוריה:אתאיסטים אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי פרס גלובוס הזהב: טלוויזיה: שחקן במיני-סדרה או בסרט טלוויזיה
קטגוריה:זוכי פרס גילדת שחקני המסך - שחקנים
קטגוריה:זוכי פרס אובי
קטגוריה:זוכי פרס איגוד מבקרי הקולנוע האמריקאי לשחקן הטוב ביותר
קטגוריה:אמריקאים שנולדו ב-1958